Diari Oficial de la Generalitat Valenciana


Sumari del DOGV 3176, del 04-02-1998 (1998/678)

RESOLUCIÓ de 3 de desembre de 1997, dictada pel director general d'Interior, per la qual s'extingeix la fundació D. Miguel Sebastián Lozano.
--------------------------------------------------------------------------------------------------------------------------------------------

### Dades del document

Número de DOGV
:   3176

Data del DOGV
:   04-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/678


Data del document
:   03-12-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 3 de desembre de 1997, dictada pel director general d'Interior, per la qual s'extingeix la fundació D. Miguel Sebastián Lozano. [1998/X678]
  
Vist l'expedient d'extinció de la fundació D. Miguel Sebastián Lozano, resulten els següents,
  
Fets
  
El dia 4 de novembre de 1996, el Sr. Félix Gómez Muñoz, el Sr. Manuel Carot Martínez i el Sr. Teodoro Ors Martí, com a patrons de la Fundació D. Miguel Sebastián Lozano, presentaren un escrit sol·licitant l'extinció de la Fundació. La citada sol·licitud és basa en la impossibilitat d'abastar la finalitat fundacional per tindre un patrimoni exigu, (12.000 pessetes en deute perpetu). I es proposa, per part del Patronat, que el destinatari dels béns i drets resultants de la liquidació siga un estudiant de la localitat d'Altura.
  
La fundació D. Miguel Sebastián Lozano va ser classificada com a beneficodocent el 4 de març de 1947, pel Ministeri d'Educació Nacional. Les finalitats de l'esmentada institució eren donar carrera literària o científica a parents del fundador.
  
Fonaments jurídics
  
I. Aquesta Direcció General és competent per a la tramitació i resolució d'aquest expedient, en virtut del que disposa el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència.
  
II. En l'art. 29 c) de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès general, s'estableix que les fundacions s'extingiran quan siga impossible la realització de la seua finalitat fundacional. Tot i que per a això, segons el que disposa l'article 30, p. 2 del mateix text legal, hi caldrà l'acord del Patronat.
  
III. Atesa la nul·la liquiditat i rendibilitat del patrimoni, és impossible el compliment de les finalitats fundacionals. Vist no ser, pel mateix motiu, viable la modificació d'estatuts o la fusió amb una altra fundació.
  
IV. A l'empara del que disposen els articles 31 i 42 de la Llei 30/1994, de 24 de novembre, de Fundacions, és procedent la destinació proposada pel Patronat de la Fundació, atès que el fet de sufragar part les despeses d'un estudiant de la localitat d'Altura és una finalitat d'interès general, anàloga a la fundacional.
  
Vistos els preceptes legals citats i altres generals de pertinent aplicació, resolc:
  
Extingir la fundació D. Miguel Sebastián Lozano inscrita en el Registre de Fundacions de la Comunitat Valenciana amb el número 5(c), i obrir el procediment de liquidació, a realitzar per l'òrgan de govern de la Fundació, acordant-se que el producte d'allò que s'ha liquidat es destine a sufragar part de les despeses d'un estudiant de la localitat d'Altura, a designar pel patronat.
  
Ordenar la inscripció de l'extinció en el Registre de Fundacions.
  
Autoritzar al Patronat de la Fundació la cancel·lació o venda del deute perpetu, propietat d'aquesta.
  
Es recorda que els liquidadors hauran de complir les obligacions de comunicació i identificar l'estudiant beneficiari, així com la quantia assignada.
  
Ordenar que es demane dictamen de la Comissió del Protectorat respecte al procediment de liquidació.
  
Notifiqueu aquesta Resolució, que no posa fi a la via administrativa, amb l'advertència que contra aquesta es pot interposar recurs ordinari davant d'aquest mateix òrgan o davant el conseller de Presidència, en el termini d'un mes, comptador des de la data de la seua notificació.
  
València, 3 de desembre de 1997.- El director general d'Interior: José López Garrido.